b"\n_START_ARTICLE_\nEnemic meu\n_START_SECTION_\nArgument\n_START_PARAGRAPH_\nAl  segle  XXI, durant una guerra intersideral entre els Humans i un poble de extraterrestres reptilians, els \xc2\xab\xc2\xa0Dracs\xc2\xa0\xc2\xbb, un pilot de ca\xc3\xa7a terr\xc3\xadcola, Davidge, i un Drac, Jeriba \xc2\xab\xc2\xa0Jerry\xc2\xa0\xc2\xbb Shigan, es destrueixen les seves naus respectives i aterren a la superf\xc3\xadcie d'un planeta hostil. For\xc3\xa7ats a ajudar-se per sobreviure, esdevenen amics i intercanvien m\xc3\xbatuament les seves cultures._NEWLINE_El extraterrestre mor portant un nen al m\xc3\xb3n, anomenat Zammis. El pilot terr\xc3\xadcola en pren cura en detriment dels prejudicis dels dos pobles. Zammis, curi\xc3\xb3s, \xc3\xa9s finalment enganyat pels pirates ve\xc3\xafns, que redueixen els Dracs a l'esclavatge. Quan Davidge intenta salvar-ho, \xc3\xa9s atacat i deixat inconscient amb un cop pels pirates, a continuaci\xc3\xb3 deixat per mort. Uns soldats humans el troben i el cuiden. Un cop recuperat, marxa a la recerca de Zammis.\n_START_SECTION_\nDesenvolupament\n_START_PARAGRAPH_\nEl 1983, la producci\xc3\xb3 Kings Road Entertainment preveu un pressupost de 17 milions de d\xc3\xb2lars  per l'adaptaci\xc3\xb3 de la novel\xc2\xb7la hom\xc3\xb2nima de  Barry B. Longyear a la pantalla gran. Havia contractat el director brit\xc3\xa0nic Richard Loncraine que marxa per les localitzacions l'abril de 1984 en les Illes Vestmann a Isl\xc3\xa0ndia i a Budapest a Hongria per les necessitats dels decorats. Despr\xc3\xa9s de sis setmanes de rodatge en condicions dif\xc3\xadcils,  ja s'havia gastat la fortuna de 9 milions de d\xc3\xb2lars. Descontenta, la producci\xc3\xb3 despatxa el director._NEWLINE_Twentieth Century Fox repr\xc3\xa8n aquest projecte. Despr\xc3\xa9s d'haver considerat Terry Gilliam i David Lynch per dirigir la pel\xc2\xb7l\xc3\xadcula, la producci\xc3\xb3 mira cap al director alemany Wolfgang Petersen i el contracta el desembre de 1984. El rodatge havia estat interromput fins a aquesta data i els actors Dennis Quaid i Louis Gossett Jr. ja havien cobrat. Pel que fa a aquest \xc3\xbaltim, el maquillatge i les protesis en latex del reptil humanoide s'havien de  refer. El pressupost acaba per arribar als 29 milions de d\xc3\xb2lars.\n_START_SECTION_\nRodatge\n_START_PARAGRAPH_\nEn lloc de Budapest, Hongria, Wolfgang Petersen prefereix Munich a Alemanya de l'Oest per rodar en els estudis Bavaria Film a Gr\xc3\xbcnwald, Baviera, on havia filmat Das Boot (1981) i La Hist\xc3\xb2ria sense final (Die Unendliche Geschichte, 1984), aix\xc3\xad com al poble El Golfo amb la seva famosa llacuna verda i al Parc nacional de Timanfaya a l'illa de Lanzarote en l'arxip\xc3\xa8lag de les illes Can\xc3\xa0ries._NEWLINE_El rodatge va durar set mesos."